
 31.8.2017
 BG
 Официален вестник на Европейския съюз
 L 225/1
 РЕГЛАМЕНТ ЗА ИЗПЪЛНЕНИЕ (ЕС) 2017/1486 НА КОМИСИЯТА
 от 10 юли 2017 година
 за изменение на Регламент за изпълнение (ЕС) 2016/2070 по отношение на сравнителните портфейли и указанията за докладване
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2013/36/ЕС на Европейския парламент и на Съвета от 26 юни 2013 г. относно достъпа до осъществяването на дейност от кредитните институции и относно пруденциалния надзор върху кредитните институции и инвестиционните посредници, за изменение на Директива 2002/87/ЕО и за отмяна на директиви 2006/48/ЕО и 2006/49/ЕО (1), и по-специално член 78, параграф 8, третата алинея от нея,
 като има предвид, че:
 (1)
 В Регламент за изпълнение (ЕС) 2016/2070 на Комисията (2) са определени задължителните за институциите изисквания за докладване, които дават възможност на Европейския банков орган (ЕБО) и на компетентните органи да оценяват качеството на вътрешните подходи на институциите в съответствие с член 78 от Директива 2013/36/ЕС.
 (2)
 С член 78, параграф 1 от Директива 2013/36/ЕС институциите се задължават най-малко веднъж годишно да предоставят информация за изчисленията във връзка с вътрешните си подходи. Тъй като оценките на компетентните органи и докладите на ЕБО с времето променят своята насоченост, подлежащите на докладване експозиции или позиции, които са включени в сравнителните портфейли, следва да бъдат съответно адаптирани. Поради това е необходимо приложения I—VI към Регламент за изпълнение (ЕС) 2016/2070 да бъдат изменени.
 (3)
 Целесъобразно е на институциите и компетентните органи да се предостави подходящ период от време за прилагането на измененията.
 (4)
 На институциите следва да се даде достатъчно време след влизането в сила на настоящия регламент, за да докладват резултатите от сравнителния анализ пред компетентните органи. Поради това е необходима дерогация за датата, определена в член 4, параграф 2 от Регламент (ЕС) 2016/2070, по отношение на докладването за 2017 г.
 (5)
 Настоящият регламент е изготвен въз основа на проектите на технически стандарти за изпълнение, представени на Комисията от ЕБО.
 (6)
 Измененията на Регламент за изпълнение (ЕС) 2016/2070 (технически стандарт за изпълнение) са ограничени по обхват и въздействие. Поради това в съответствие с член 15, параграф 1 от Регламент (ЕС) No 1093/2010 на Европейския парламент и на Съвета (3) ЕБО не проведе открита обществена консултация.
 (7)
 Регламент за изпълнение (ЕС) 2016/2070 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2016/2070 се изменя, както следва:
 а)
 в член 2 буква г) се заличава;
 б)
 приложение I се заменя с текста в приложение I към настоящия регламент;
 в)
 приложение II се заменя с текста в приложение II към настоящия регламент;
 г)
 приложение III се заменя с текста в приложение III към настоящия регламент;
 д)
 приложение IV се заменя с текста в приложение IV към настоящия регламент;
 е)
 приложение V се заменя с текста в приложение V към настоящия регламент;
 ж)
 приложение VI се заменя с текста в приложение VI към настоящия регламент.
 Член 2
 Чрез дерогация от член 4, параграф 2 от Регламент (ЕС) 2016/2070 институциите предоставят на компетентните органи информацията